Samara (province)
Samara (filipīniešu: Lalawigan ng Samar, angļu: Province of Samar, varaju: Probinsya han Samar) ir viena no Filipīnu provincēm valsts austrumdaļā, Austrumu Visaju reģionā. Aizņem Samaras salas rietumdaļu; ziemeļos robežojas ar Ziemeļsamaru, bet austrumos — ar Austrumsamaru. Administratīvi dalās 2 pilsētās un 24 municipalitātēs un sīkāk 951 barangajā. Provinces centrs ir Katbalogana, bet lielākā pilsēta — Kalbajoga. Apdzīvo galvenokārt varaji un sebuāņi.